erhwenkuo/poetry-chinese-zhtw huggingface dataset:
浪淘沙·紅影溼幽窗
作者：納蘭性德（清）

紅影溼幽窗，瘦盡春光雨餘花外卻斜陽誰見薄衫低髻子，抱膝思量莫道不淒涼，早近持觴暗思何事斷人腸曾是向他春夢裡，瞥遇迴廊
菩薩蠻·朔風吹散三更雪
作者：納蘭性德（清）

朔風吹散三更雪，倩魂猶戀桃花月夢好莫催醒，由他好處行無端聽畫角，枕畔紅冰薄塞馬一聲嘶，殘星拂大旗
鷓鴣天·背立盈盈故作羞
作者：納蘭性德（清）

背立盈盈故作羞，手挼梅蕊打肩頭欲將離恨尋郎說，待得郎來恨卻休雲淡淡，水悠悠一聲橫笛鎖空樓何時共泛春溪月，斷岸垂楊一葉舟
虞美人·殘燈風滅爐煙冷
作者：納蘭性德（清）

殘燈風滅爐煙冷，相伴唯孤影判教狼藉醉清樽，為問世間醒眼是何人難逢易散花間酒，飲罷空搔首閒愁總付醉來眠，只恐醒時依舊到樽前
漁父·收卻綸竿落照紅
作者：納蘭性德（清）

收卻綸竿落照紅，秋風寧為翦芙蓉人淡淡，水濛濛，吹入蘆花短笛中
浣溪沙·訊息誰傳到拒霜
作者：納蘭性德（清）

訊息誰傳到拒霜兩行斜雁碧天長晚秋風景倍淒涼銀蒜押簾人寂寂，玉釵敲竹信茫茫黃花開也近重陽
天仙子·月落城烏啼未了
作者：納蘭性德（清）

月落城烏啼未了，起來翻為無眠早薄霜庭院怯生衣，心悄悄，紅闌繞此情待共誰人曉
水調歌頭·題西山秋爽圖
作者：納蘭性德（清）

空山梵唄靜，水月影俱沉悠然一境人外，都不許塵侵歲晚憶曾遊處，猶記半竿斜照，一抹界疏林絕頂茅庵裡，老衲正孤吟雲中錫，溪頭釣，澗邊琴此生著幾兩屐，誰識臥遊心?準擬乘風歸去，錯向槐安回首，何日得投簪布襪青鞋約，但向畫圖尋
鷓鴣天·雁貼寒雲次第飛
作者：納蘭性德（清）

雁帖寒雲次第飛，向南猶自怨歸遲誰能瘦馬關山道，又到西風撲鬢時人杳杳，思依依，更無芳樹有烏啼憑將掃黛窗前月，持向今宵照別離
琵琶仙·中秋
作者：納蘭性德（清）

碧海年年，試問取、冰輪為誰圓缺吹到一片秋香，清輝瞭如雪愁中看、好天良夜，知道盡成悲咽隻影而今，那堪重對，舊時明月花徑裡、戲捉迷藏，曾惹下蕭蕭井梧葉記否輕紈小扇，又幾番涼熱只落得，填膺百感，總茫茫、不關離別。一任紫玉無情，夜寒吹裂
於中好·獨背殘陽上小樓
作者：納蘭性德（清）

獨背殘陽上小樓，誰家玉笛韻偏幽一行白雁遙天暮，幾點黃花滿地秋驚節序，嘆沉浮，穠華如夢水東流人間所事堪惆悵，莫向橫塘問舊遊
浪淘沙·夜雨做成秋
作者：納蘭性德（清）

夜雨做成秋，恰上心頭教他珍重護風流端的為誰添病也，更為誰羞密意未曾休，密願難酬珠簾四卷月當樓暗憶歡期真似夢，夢也須留
南鄉子·煙暖雨初收
作者：納蘭性德（清）

煙暖雨初收，落盡繁花小院幽摘得一雙紅豆子，低頭，說著分攜淚暗流人去似春休，卮酒曾將酹石尤別自有人桃葉渡，扁舟，一種煙波各自愁
夢江南·新來好
作者：納蘭性德（清）

新來好，唱得虎頭詞一片冷香唯有夢，十分清瘦更無詩標格早梅知
鷓鴣天·別緒如絲夢不成
作者：納蘭性德（清）

別緒如絲夢不成，那堪孤枕夢邊城因聽紫塞三更雨，卻憶紅樓半夜燈書鄭重，恨分明，天將愁味釀多情起來呵手封題處，偏到鴛鴦兩字冰
臨江仙·昨夜個人曾有約
作者：納蘭性德（清）

昨夜個人曾有約，嚴城玉漏三更一鉤新月幾疏星夜闌猶未寢，人靜鼠窺燈原是瞿唐風間阻，錯教人恨無情小闌干外寂無聲幾回腸斷處，風動護花鈴
浪淘沙·望海
作者：納蘭性德（清）

蜃闕半模糊，踏浪驚呼任將蠡測笑江湖沐日光華還浴月，我欲乘桴釣得六鰲無竿拂珊瑚桑田清淺問麻姑水氣浮天天接水，那是蓬壺
清平樂·彈琴峽題壁
作者：納蘭性德（清）

泠泠徹夜，誰是知音者如夢前朝何處也，一曲邊愁難寫極天關塞雲中，人隨落雁西風喚取紅襟翠袖，莫教淚灑英雄
蝶戀花·又到綠楊曾折處
作者：納蘭性德（清）

又到綠楊曾折處，不語垂鞭，踏遍清秋路衰草連天無意緒，雁聲遠向蕭關去不恨天涯行役苦，只恨西風，吹夢成今古明日客程還幾許，沾衣況是新寒雨
攤破浣溪沙·風絮飄殘已化萍
作者：納蘭性德（清）

風絮飄殘已化萍，泥蓮剛倩藕絲縈珍重別拈香一瓣，記前生人到情多情轉薄，而今真個悔多情又到斷腸回首處，淚偷零
於中好·十月初四夜風雨其明日是亡婦生辰
作者：納蘭性德（清）

塵滿疏簾素帶飄，真成暗度可憐宵幾回偷拭青衫淚，忽傍犀奩見翠翹惟有恨，轉無聊五更依舊落花朝衰楊葉盡絲難盡，冷雨悽風打畫橋
蝶戀花·眼底風光留不住
作者：納蘭性德（清）

眼底風光留不住，和暖和香，又上雕鞍去欲倩菸絲遮別路，垂楊那是相思樹惆悵玉顏成間阻，何事東風，不作繁華主斷帶依然留乞句，斑騅一系無尋處
臨江仙·點滴芭蕉心欲碎
作者：納蘭性德（清）

點滴芭蕉心欲碎，聲聲催憶當初欲眠還展舊時書鴛鴦小字，猶記手生疏倦眼乍低緗帙亂，重看一半模糊幽窗冷雨一燈孤料應情盡，還道有情無
踏莎行·倚柳題箋
作者：納蘭性德（清）

倚柳題箋，當花側帽，賞心應比驅馳好錯教雙鬢受東風，看吹綠影成絲早金殿寒鴉，玉階春草，就中冷暖和誰道小樓明月鎮長閒，人生何事緇塵老
金縷曲·姜西溟言別賦此贈之
作者：納蘭性德（清）

誰復留君住嘆人生、幾翻離合，便成遲暮最憶西窗同剪燭，卻話家山夜雨不道只、暫時相聚袞袞長江蕭蕭木，送遙天、白雁哀鳴去黃葉下，秋如許曰歸因甚添愁緒料強似、冷煙寒月，棲遲梵宇一事傷心君落魄，兩鬢飄蕭未遇有解憶、長安兒女裘敝入門空太息，信古來、才命真相負身世恨，共誰語？
金縷曲·慰西溟
作者：納蘭性德（清）

何事添悽咽但由他、天公簸弄，莫教磨涅失意每多如意少，終古幾人稱屈須知道、福因才折獨臥藜床看北斗，背高城、玉笛吹成血聽譙鼓，二更徹丈夫未肯因人熱，且乘閒、五湖料理，扁舟一葉淚似秋霖揮不盡，灑向野田黃蝶須不羨、承明班列馬跡車塵忙未了，任西風吹冷長安月又蕭寺，花如雪
於中好·誰道陰山行路難
作者：納蘭性德（清）

誰道陰山行路難風毛雨血萬人歡松梢露點沾鷹紲，蘆葉溪深沒馬鞍依樹歇，映林看黃羊高宴簇金盤蕭蕭一夕霜風緊，卻擁貂裘怨早寒
赤棗子·風淅淅
作者：納蘭性德（清）

風淅淅，雨纖纖難怪春愁細細添記不分明疑是夢，夢來還隔一重簾
浣溪沙·欲寄愁心朔雁邊
作者：納蘭性德（清）

欲寄愁心朔雁邊，西風濁酒慘離顏黃花時節碧雲天古戍烽煙迷斥堠，夕陽村落解鞍韉不知征戰幾人還
南樓令·塞外重九
作者：納蘭性德（清）

古木向人秋，驚蓬掠鬢稠是重陽、何處堪愁記得當年惆悵事，正風雨，下南樓斷夢幾能留，香魂一哭休怪涼蟬、空滿衾裯霜落烏啼渾不睡，偏想出，舊風流
浣溪沙·雨歇梧桐淚乍收
作者：納蘭性德（清）

雨歇梧桐淚乍收，遣懷翻自憶從頭摘花銷恨舊風流簾影碧桃人已去，屧痕蒼蘚徑空留兩眉何處月如鉤
浣溪沙·十里湖光載酒遊
作者：納蘭性德（清）

十里湖光載酒遊，青帘低映白蘋洲西風聽徹採菱謳沙岸有時雙袖擁，畫船何處一竿收歸來無語晚妝樓
浣溪沙·記綰長條欲別難
作者：納蘭性德（清）

記綰長條欲別難盈盈自此隔銀灣便無風雪也摧殘青雀幾時裁錦字，玉蟲連夜翦春旙不禁辛苦況相關
浣溪沙·酒醒香銷愁不勝
作者：納蘭性德（清）

酒醒香銷愁不勝，如何更向落花行去年高摘鬥徑盈，夜雨幾番銷瘦了，繁華如夢總無憑人間何處問多情
蝶戀花·辛苦最憐天上月
作者：納蘭性德（清）

辛苦最憐天上月，一夕如環，夕夕都成玦若似月輪終皎潔，不辭冰雪為卿熱無那塵緣容易絕，燕子依然，軟踏簾鉤說唱罷秋墳愁未歇，春叢認取雙棲蝶
採桑子·那能寂寞芳菲節
作者：納蘭性德（清）

那能寂寞芳菲節，欲話生平夜已三更一闋悲歌淚暗零須知秋葉春花促，點鬢星星遇酒須傾，莫問千秋萬歲名
於中好·小構園林寂不譁
作者：納蘭性德（清）

小構園林寂不譁，疏籬曲徑仿山家晝長吟罷風流子，忽聽楸枰響碧紗添竹石，伴煙霞擬憑樽酒慰年華休嗟髀裡今生肉，努力春來自種花
秣陵懷古
作者：納蘭性德（清）

山色江聲共寂寥，十三陵樹晚蕭蕭中原事業如江左，芳草何須怨六朝
淡黃柳·詠柳
作者：納蘭性德（清）

三眠未歇，乍到秋時節一樹料陽蟬更咽，曾綰灞陵離別絮己為萍風捲葉，空悽切長條莫輕折，蘇小恨，倩他說盡飄零、遊冶章臺客紅板橋空，湔裙人去，依舊曉風殘月
紅窗月·燕歸花謝
作者：納蘭性德（清）

燕歸花謝，早因循、又過清明是一般風景，兩樣心情猶記碧桃影裡、誓三生烏絲闌紙嬌紅篆，歷歷春星道休孤密約，鑑取深盟語罷一絲香露、溼銀屏
浣溪沙·十八年來墮世間
作者：納蘭性德（清）

十八年來墮世間，吹花嚼蕊弄冰弦多情情寄阿誰邊紫玉釵斜燈影背，紅綿粉冷枕函偏相看好處卻無言
浣溪沙·已慣天涯莫浪愁
作者：納蘭性德（清）

已慣天涯莫浪愁，寒雲衰草漸成秋漫因睡起又登樓伴我蕭蕭惟代馬，笑人寂寂有牽牛，勞人只合一生休
浣溪沙·燕壘空梁畫壁寒
作者：納蘭性德（清）

燕壘空梁畫壁寒，諸天花雨散幽關篆香清梵有無間蛺蝶乍從簾影度，櫻桃半是鳥街殘此時相對一忘言
眼兒媚·中元夜有感
作者：納蘭性德（清）

手寫香臺金字經，惟願結來生蓮花漏轉，楊枝露滴，想鑑微誠欲知奉倩神傷極，憑訴與秋擎西風不管，一池萍水，幾點荷燈
菩薩蠻·為春憔悴留春住
作者：納蘭性德（清）

為春憔悴留春住，那禁半霎催歸雨深巷賣櫻桃，雨餘紅更嬌黃昏清淚閣，忍便花飄泊消得一聲鶯，東風三月情
鬢雲松令·枕函香
作者：納蘭性德（清）

枕函香，花徑漏依約相逢，絮語黃昏後時節薄寒人病酒，剗地梨花，徹夜東風瘦掩銀屏，垂翠袖何處吹簫，脈脈情微逗腸斷月明紅豆蔻，月似當時，人似當時否
望江南·詠弦月
作者：納蘭性德（清）

初八月，半鏡上青霄斜倚畫闌嬌不語，暗移梅影過紅橋，裙帶北風飄
蝶戀花·出塞
作者：納蘭性德（清）

今古河山無定據畫角聲中，牧馬頻來去滿目荒涼誰可語西風吹老丹楓樹從前幽怨應無數鐵馬金戈，青冢黃昏路一往情深深幾許深山夕照深秋雨
荷葉杯·知己一人誰是
作者：納蘭性德（清）

知己一人誰是已矣贏得誤他生有情終古似無情，別語悔分明莫道芳時易度，朝暮珍重好花天為伊指點再來緣，疏雨洗遺鈿
南鄉子·為亡婦題照
作者：納蘭性德（清）

淚咽卻無聲只向從前悔薄情，憑仗丹青重省識盈盈一片傷心畫不成別語忒分明午夜鶼鶼夢早醒卿自早醒儂自夢，更更泣盡風簷夜雨鈴
金人捧露盤·淨業寺觀蓮有懷蓀友
作者：納蘭性德（清）

藕風輕，蓮露冷，斷虹收，正紅窗、初上簾鉤田田翠蓋，趁斜陽魚浪香浮此時畫閣垂楊岸，睡起梳頭舊遊蹤，招提路，重到處，滿離憂想芙蓉湖上悠悠紅衣狼藉，臥看少妾蕩蘭舟午風吹斷江南夢，夢裡菱謳
菩薩蠻·春雲吹散湘簾雨
作者：納蘭性德（清）

春雲吹散湘簾雨，絮黏蝴蝶飛還住人在玉樓中，樓高四面風柳菸絲一把，暝色籠鴛瓦休近小闌干，夕陽無限山
南歌子·古戍
作者：納蘭性德（清）

古戍飢烏集，荒城野雉飛何年劫火剩殘灰，試看英雄碧血，滿龍堆玉帳空分壘，金笳已罷吹東風回首盡成非，不道興亡命也，豈人為
虞美人·銀床淅瀝青梧老
作者：納蘭性德（清）

銀床淅瀝青梧老，屧粉秋蛩掃採香行處蹙連錢，拾得翠翹何恨不能言迴廊一寸相思地，落月成孤倚背燈和月就花陰，已是十年蹤跡十年心
憶江南·宿雙林禪院有感
作者：納蘭性德（清）

心灰盡、有發未全僧風雨消磨生死別，似曾相識只孤檠，情在不能醒搖落後，清吹那堪聽淅瀝暗飄金井葉，乍聞風定又鐘聲，薄福薦傾城
百字令·宿漢兒村
作者：納蘭性德（清）

無情野火，趁西風燒遍、天涯芳草榆塞重來冰雪裡，冷入鬢絲吹老牧馬長嘶，徵笳亂動，併入愁懷抱定知今夕，庾郎瘦損多少便是腦滿腸肥，尚難消受，此荒煙落照何況文園憔悴後，非復酒壚風調回樂峰寒，受降城遠，夢向家山繞茫茫百感，憑高唯有清嘯
一絡索·過盡遙山如畫
作者：納蘭性德（清）

過盡遙山如畫 短衣匹馬 蕭蕭落木不勝秋， 莫回首、 斜陽下別是柔腸縈掛 待歸才罷 卻愁擁髻向燈前， 說不盡、 離人話
清平樂·風鬟雨鬢
作者：納蘭性德（清）

風鬟雨鬢，偏是來無準倦倚玉蘭看月暈，容易語低香近軟風吹遍窗紗，心期便隔天涯從此傷春傷別，黃昏只對梨花
清平樂·青陵蝶夢
作者：納蘭性德（清）

青陵蝶夢，倒掛憐麼鳳退粉收香情一種，棲傍玉釵偷共愔愔鏡閣飛蛾，誰傳錦字秋河蓮子依然隱霧，菱花暗惜橫波
清平樂·添煙深漾
作者：納蘭性德（清）

麝煙深漾人擁緱笙氅新恨暗隨新月長不辨眉尖心上六花斜撲疏簾地衣紅錦輕沾記取暖香如夢，耐他一晌寒巖
清平樂·角聲哀咽
作者：納蘭性德（清）

角聲哀咽，襆被馱殘月過去華年如電掣，禁得番番離別一鞭衝破黃埃亂山影裡徘徊驀憶去年今日，十三陵下歸來
清平樂·參橫月落
作者：納蘭性德（清）

參橫月落，客緒從誰託望裡家山雲漠漠，似有紅樓一角不如意事年年，消磨絕塞風煙輸與五陵公子，此時夢繞花前
天仙子·夢裡藻蕪青一剪
作者：納蘭性德（清）

夢裡蘼蕪青一剪，玉郎經歲音書遠暗鍾明月不歸來，樑上燕，輕羅扇好風又落桃花片
天仙子·天咫尺
作者：納蘭性德（清）

好在軟綃紅淚積，漏痕斜罥菱絲碧古釵封寄玉關秋，天咫尺，人南北，不信鴛鴦頭不白
天仙子·淥水亭秋夜
作者：納蘭性德（清）

水浴涼蟾風入袂，魚鱗蹙損金波碎好天良夜酒盈尊，心自醉，愁難睡西風月落城烏起
相見歡·落花如夢悽迷
作者：納蘭性德（清）

落花如夢悽迷，麝煙微，又是夕陽潛下小樓西愁無限，消瘦盡，有誰知閒教玉籠鸚鵡念郎詩
昭君怨·深禁好春誰惜
作者：納蘭性德（清）

深禁好春誰惜，薄暮瑤階佇立別院管絃聲，不分明又是梨花欲謝，繡被春寒今夜寂寞鎖朱門，夢承恩
浣溪沙·藕蕩橋邊埋釣筒
作者：納蘭性德（清）

藕蕩橋邊埋釣筒，苧蘿西去五湖東筆床茶灶太從容況有短牆銀杏雨，更兼高閣玉蘭風畫眉閒了畫芙蓉
浣溪沙·身向雲山那畔行
作者：納蘭性德（清）

身向雲山那畔行，北風吹斷馬嘶聲深秋遠塞若為情一抹晚煙荒戍壘，半竿斜日舊關城古今幽恨幾時平
浣溪沙·樺屋魚衣柳作城
作者：納蘭性德（清）

樺屋魚衣柳作城，蛟龍鱗動浪花腥，飛揚應逐海東青猶記當年軍壘跡，不知何處梵鐘聲，莫將興廢話分明
菩薩蠻·迴文
作者：納蘭性德（清）

霧窗寒對遙天暮，暮天遙對寒窗霧花落正啼鴉，鴉啼正落花袖羅垂影瘦，瘦影垂羅袖風翦一絲紅，紅絲一翦風
菩薩蠻·闌風伏雨催寒食
作者：納蘭性德（清）

闌風伏雨催寒食，櫻桃一夜花狼藉剛與病相宜，鎖窗薰繡衣畫眉煩女伴，央及流鶯喚半晌試開奩，嬌多直自嫌
菩薩蠻·白日驚飈冬已半
作者：納蘭性德（清）

白日驚飈冬已半，解鞍正值昏鴉亂冰合大河流，茫茫一片愁燒痕空極望，鼓角高城上明日近長安，客心愁未闌
菩薩蠻·蕭蕭幾葉風兼雨
作者：納蘭性德（清）

蕭蕭幾葉風兼雨，離人偏識長更苦欹枕數秋天，蟾蜍下早弦夜寒驚被薄，淚與燈花落無處不傷心，輕塵在玉琴
菩薩蠻·窗前桃蕊嬌如倦
作者：納蘭性德（清）

窗前桃蕊嬌如倦，東風淚洗胭脂麵人在小紅樓，離情唱《石州》夜來雙燕宿，燈背屏腰綠香盡雨闌珊，薄衾寒不寒
菩薩蠻·霧窗寒對遙天暮
作者：納蘭性德（清）

霧窗寒對遙天暮，暮天遙對寒窗霧花落正啼鴉，鴉啼正落花袖羅垂影瘦，瘦影垂羅袖風翦一絲紅，紅絲一翦風
菩薩蠻·飄蓬只逐驚飈轉
作者：納蘭性德（清）

飄蓬只逐驚飈轉，行人過盡煙光遠立馬認河流，茂陵風雨秋寂寥行殿鎖，梵唄琉璃火塞雁與宮鴉，山深日易斜
菩薩蠻·為陳其年題照
作者：納蘭性德（清）

曉寒瘦著西南月，丁丁漏箭餘香咽春已十分宜，東風無是非蜀魂羞顧影，玉照斜紅冷誰唱《後庭花》，新年憶舊家
菩薩蠻·催花未歇花奴鼓
作者：納蘭性德（清）

催花未歇花奴鼓，酒醒已見殘紅舞不忍覆餘觴，臨風淚數行粉香看又別，空剩當時月月也異當時，悽清照鬢絲
菩薩蠻·過張見陽山居，賦贈
作者：納蘭性德（清）

車塵馬跡紛如織，羨君築處真幽僻柿葉一林紅，蕭蕭四面風功名應看鏡，明月秋河影安得此山間，與君高臥閒
菩薩蠻·玉繩斜轉疑清曉
作者：納蘭性德（清）

玉繩斜轉疑清曉，悽悽月白漁陽道星影漾寒沙，微茫織浪花金笳鳴故壘，喚起人難睡無數紫鴛鴦，共嫌今夜涼
菩薩蠻·惜春春去驚新燠
作者：納蘭性德（清）

惜春春去驚新燠，粉融輕汗紅綿撲妝罷只思眠，江南四月天綠陰簾半揭，此景清幽絕行度竹林風，單衫杏子紅
菩薩蠻·寄梁汾苕中
作者：納蘭性德（清）

知君此際情蕭索，黃蘆苦竹孤舟泊煙白酒旗青，水村魚市晴柁樓今夕夢，脈脈春寒送直過畫眉橋，錢塘江上潮
菩薩蠻·烏絲畫作回紋紙
作者：納蘭性德（清）

烏絲畫作回紋紙，香煤暗蝕藏頭字箏雁十三雙，輸他作一行相看仍似客，但道休相憶索性不還家，落殘紅杏花
菩薩蠻·榛荊滿眼山城路
作者：納蘭性德（清）

榛荊滿眼山城路，徵鴻不為愁人住何處是長安，溼雲吹雨寒絲絲心欲碎，應是悲秋淚淚向客中多，歸時又奈何
菩薩蠻·隔花才歇廉纖雨
作者：納蘭性德（清）

隔花才歇廉纖雨，一聲彈指混無語梁燕自雙歸，長條脈脈垂小屏山色遠，妝薄鉛華淺獨自立瑤階，透寒金縷鞋
菩薩蠻·山城夜半催金柝
作者：納蘭性德（清）

山城夜半催金柝，酒醒孤館燈花落窗白一聲雞，枕函聞馬嘶門前烏桕樹，霜月迷行處遙憶獨眠人，早寒驚夢頻
虞美人·曲闌深處重相見
作者：納蘭性德（清）

曲闌深處重相見，勻淚偎人顫淒涼別後兩應同，最是不勝清怨月明中半生已分孤眠過，山枕檀痕涴憶來何事最銷魂，第一折枝花樣畫羅裙
菩薩蠻·荒雞再咽天難曉
作者：納蘭性德（清）

荒雞再咽天難曉，星榆落盡秋將老氈幕繞牛羊，敲冰飲酪漿山程兼水宿，漏點清鉦續正是夢迴時，擁衾無限思
菩薩蠻·砑箋銀粉殘煤畫
作者：納蘭性德（清）

砑箋銀粉殘煤畫，畫煤殘粉銀箋砑清夜一燈明，明燈一夜清片花驚宿燕，燕宿驚花片親自夢歸人，人歸夢自親
菩薩蠻·新寒中酒敲窗雨
作者：納蘭性德（清）

新寒中酒敲窗雨，殘香細嫋秋情緒才道莫傷神，青衫溼一痕無聊成獨臥，彈指韶光過記得別伊時，桃花柳萬絲
長相思·一重山
作者：納蘭性德（清）

一重山，兩重山，山遠天高煙水寒，相思楓葉丹菊花開，菊花殘，塞雁高飛人未還，一簾風月閒
卜算子·新柳
作者：納蘭性德（清）

嬌軟不勝垂，瘦怯那禁舞多事年年二月風，翦出鵝黃縷一種可憐生，落日和煙雨蘇小門前長短條，即漸迷行處
採桑子·詠春雨
作者：納蘭性德（清）

嫩煙分染鵝兒柳，一樣風絲似整如欹，才著春寒瘦不支涼侵曉夢輕蟬膩，約略紅肥不惜葳蕤，碾取名香作地衣
採桑子·桃花羞作無情死
作者：納蘭性德（清）

桃花羞作無情死，感激東風，吹落嬌紅，飛入窗間伴懊儂誰憐辛苦東陽瘦，也為春慵，不及芙蓉，一片幽情冷處濃
虞美人·春情只到梨花薄
作者：納蘭性德（清）

春情只到梨花薄，片片催零落夕陽何事近黃昏，不道人間猶有未招魂銀箋別夢當時句，密綰同心苣為伊判作夢中人，索向畫圖清夜喚真真
虞美人·黃昏又聽城頭角
作者：納蘭性德（清）

黃昏又聽城頭角，病起心情惡藥爐初沸短檠青，無那殘香半縷惱多情多情自古原多病，清鏡憐清影一聲彈指淚如絲，央及東風休遣玉人知
金縷曲·亡婦忌日有感
作者：納蘭性德（清）

此恨何時已滴空階、寒更雨歇，葬花天氣三載悠悠魂夢杳，是夢久應醒矣料也覺、人間無味不及夜臺塵土隔，冷清清、一片埋愁地釵鈿約，竟拋棄重泉若有雙魚寄好知他、年來苦樂，與誰相倚我自中宵成轉側，忍聽湘弦重理待結個、他生知己還怕兩人俱薄命，再緣慳、剩月零風裡清淚盡，紙灰起
虞美人·秋夕信步
作者：納蘭性德（清）

愁痕滿地無人省，露溼琅玕影閒階小立倍荒涼還剩舊時月色在瀟湘薄情轉是多情累，曲曲柔腸碎紅箋向壁字模糊，憶共燈前呵手為伊書
柳枝詞
作者：納蘭性德（清）

池上閒房碧樹圍，簾紋如彀上斜暉生憎飛絮吹難定，一出紅窗便不歸
遐方怨·欹角枕
作者：納蘭性德（清）

欹角枕，掩紅窗夢到江南，伊家博山沉水香湔裙歸晚坐思量輕煙籠淺黛，月茫茫
浣溪沙·肯把離情容易看
作者：納蘭性德（清）

肯把離情容易看，要從容易見艱難難拋往事一般般今夜燈前形共影，枕函虛置翠衾單更無人與共春寒
霜天曉角·重來丁酒
作者：納蘭性德（清）

重來丁酒，折盡風前柳若問看花情緒，似當日，怎能夠休為西風瘦，痛飲頻搔首自古青蠅白璧，天已早安排就
菩薩蠻·黃雲紫塞三千里
作者：納蘭性德（清）

黃雲紫塞三千里，女牆西畔啼烏起落日萬山寒，蕭蕭獵馬還笳聲聽不得，入夜空城黑秋夢不歸家，殘燈落碎花
減字木蘭花·燭花搖影
作者：納蘭性德（清）

燭花搖影，冷透疏衾剛欲醒待不思量，不許孤眠不斷腸茫茫碧落，天上人間情一諾銀漢難通，穩耐風波願始從
減字木蘭花·從教鐵石
作者：納蘭性德（清）

從教鐵石，每見花開成惜惜淚點難消，滴損蒼煙玉一條憐伊大冷，添個紙窗疏竹影記取相思，環佩歸來月上時
採桑子·明月多情應笑我
作者：納蘭性德（清）

明月多情應笑我，笑我如今辜負春心，獨自閒行獨自吟近來怕說當時事，結遍蘭襟月淺燈深，夢裡雲歸何處尋
採桑子·巂周聲裡嚴關峙
作者：納蘭性德（清）

巂周聲裡嚴關峙，匹馬登登，亂踏黃塵聽報郵籤第幾程行人莫話前朝事，風雨諸陵，寂寞魚燈天壽山頭冷月橫
採桑子·土花曾染湘娥黛
作者：納蘭性德（清）

土花曾染湘娥黛，鉛淚難消清韻誰敲，不是犀椎是鳳翹只應長伴端溪紫，割取秋潮鸚鵡偷教，方響前頭見玉蕭
河傳·春淺
作者：納蘭性德（清）

春淺，紅怨，掩雙環微雨花間，晝閒無言暗將紅淚彈闌珊，香銷輕夢還斜倚畫屏思往事，皆不是，空作相思字記當時垂柳絲，花枝，滿庭蝴蝶兒
於中好·詠史
作者：納蘭性德（清）

馬上吟成促渡江，分明閒氣屬閨房生憎久閉金鋪暗，花冷迴心玉一床添哽咽，足淒涼誰教生得滿身香只今西海年年月，猶為蕭家照斷腸
菩薩蠻·隔花才歇簾纖雨
作者：納蘭性德（清）

隔花才歇簾纖雨，一聲彈指渾無語梁燕自雙歸，長條脈脈垂小屏山色遠，妝薄鉛華淺獨自立瑤階，透寒金縷鞋
玉連環影
作者：納蘭性德（清）

何處幾葉蕭蕭雨溼盡簷花，花底人無語掩屏山，玉爐寒誰見兩眉愁聚倚闌干
茅齋
作者：納蘭性德（清）

閒亭照白日，一室羅古今偶焉此棲遲，抱膝悠然吟吟罷有餘適，散矚復披襟時開玉懷卷，或彈珠柱琴簷樹吐新花，枝頭語珍禽花發饒冶色，禽鳴多姣音色冶眩春目，音姣傷春心夕陽下虞淵，寂莫還空林清光復相照，片月西山嶺東園桃李姿，是妾嫁君時燕婉為夫婦，相愛不相離良人忽遠征，妾獨守空幃憂來恆自嘆，冀死魂追隨又念妾死時，誰制萬里衣幸有雙鯉魚，擬為寄君辭終日不成章，含淚自封題君若得鯉魚，剖魚開素書但看行中字，一一與淚俱
淨業寺
作者：納蘭性德（清）

紅樓高聳碧池深，荷芰生涼豁遠襟湖色靜涵孤剎影，花香暗入定僧心經翻佛藏研朱莢，地賜朝家布紫金下馬長堤一吟望，梵鍾雜送海潮音
菩薩蠻·客中愁損催寒夕
作者：納蘭性德（清）

客中愁損催寒夕，夕寒催損愁中客門掩月黃昏，昏黃月掩門翠衾孤擁醉，醉擁孤衾翠醒莫更多情，情多更莫醒
高樓望月
作者：納蘭性德（清）

慼慼復慼慼，高樓月如雪二八正嬋娟，月明翡翠鈿由來工織錦，生小倚朱弦朱弦豈解愁，素手似雲浮一聲落天上，聞者皆淚流別郎已經年，望郎出樓前青天如海水，碧月如珠圓月圓以復缺，不見長安客古道白於霜，沙滅行人跡月出光在天，月高光在地何當同心人，兩兩不相棄
扈駕馬蘭峪賜觀溫泉恭紀十韻
作者：納蘭性德（清）

御天來鳳輦，浴日啟龍池野迥紆皇覽，春濃值聖時落花縈彩仗，初柳拂朱旗行漏三辰擁，停鑾永珍隨瑞徵泉是醴，喜溢沼生芝特許觀靈液，相將涉禁墀
擬古·高雲媚春日
作者：納蘭性德（清）

高雲媚春日，坐覺魚鳥親可憐暮春候，病中別故人鶯啼花亂落，風吹成錦茵君去一何速，到家垂柳新芙蓉湖上月，照君垂長綸
南海子·分弓列戟四門開
作者：納蘭性德（清）

分弓列戟四門開，遊豫長陪萬乘來七十二橋天漢上，彩虹飛下晾鷹臺
扈蹕霸州
作者：納蘭性德（清）

霸山重鎮奠神京，鸞輅春遊淑景明萬呱銀濤衝古岸，四圍玉甃護嚴城花乘暖日迎來騎，柳帶新膏綰去旌八寨雄圖今更固，行隨賞樂勝蓬瀛
江行
作者：納蘭性德（清）

木落江已空，清輝澹鷗鷺不見繫纜石，寒潮沒瓜步帆移清楓林，人歸白沙渡似有山猿啼，窈然瀟湘暮
中元前一夕枕上偶成
作者：納蘭性德（清）

酒醒池塘耿不眠，帳紋漠漠隔輕煙溪風到竹初疑雨，秋月如弓漸滿弦殘夢遠經吹角戍，明河長亙衣天哀蛩餞曉渾多事，也似嚴更古驛邊
作者：納蘭性德（清）

朔風吹古柳，時序忽代續庭草萎已盡，顧視白日速吾本落拓人，無為自拘束倜儻寄天地，樊籠非所欲嗟載華亭鶴，榮名反以辱有客嘆二毛，操觚序金谷酒空人盡去，聚散何侷促攬衣起長歌，明月皎如玉
盛京
作者：納蘭性德（清）

拔地蛟龍宅，當關虎豹城山連長白秀，江入混同清廟社靈風肅，豪強右族更明明開創業，休擬作陪京
柳條邊
作者：納蘭性德（清）

是處垣籬防絕塞，角端西來畫疆界漢使今行虎落中，秦城合築龍荒外龍荒虎落兩依然，護得當時飲馬泉若使春風知別苦，不應吹到柳條邊
南海子·紅橋夾岸柳平分
作者：納蘭性德（清）

紅橋夾岸柳平分，雉兔年年不掩群飛放何須煩海戶，郊南新置羽林軍
古北口
作者：納蘭性德（清）

亂山入戟擁孤城，一線人爭鳥道行地險東西分障塞，雲開南北望神京新圖已入三關志，往事休論十路兵都護近來長不調，年年烽火報生平
玉泉
作者：納蘭性德（清）

芙蓉殿俯御河寒，殘月西風並馬看十里松杉清絕處，不知曉雪在西山
玉泉十二韻
作者：納蘭性德（清）

地湧西山脈，名標禁御泉百層飛作雨，萬頃匯成淵潤下終歸海，源高卻自天縈煙來樹杪，帶雪落雲邊隱見瑤光曳，琤蓯佩響傳紅棟橋宛轉，烏榜棹洄沿蛟龍蟠翠島，雁鶩起瓊田鏡面晶熒合，珠痕盪漾圓翠流初放荇，嬌擁半開蓮睿賞懸孤鑑，餘波溢九璇那居真有慶，魚藻在詩篇
湯泉應制·六龍初駐浴藍天
作者：納蘭性德（清）

六龍初駐浴藍天，碧瓦朱旗共一川潤逼仙桃紅自舞，醉酣人柳綠猶眠吹成暖律回燕谷，散作薰風入舜弦最是垂衣深聖德，不須詞筆頌甘泉
記徵人語
作者：納蘭性德（清）

邊月無端照別離，故園何處寄相思西風不解徵人語，一夕蕭蕭滿大旗
湯泉應制·清時禮樂萃朝端
作者：納蘭性德（清）

清時禮樂萃朝端，次第郊原引玉鑾河嶽千年歸帶礫，寢園三月拜衣冠便從畿甸親民隱，更啟神泉示從官非獨炎靈鍾坎德，恩波深處不知寒
湯泉應制·魚鱗雁齒鏡中開
作者：納蘭性德（清）

魚鱗雁齒鏡中開，濺沫為霖遍九垓不用劫灰求彷彿，便從天漢象昭回桑壇法駕乘春轉，鶴禁仙鑣問寢來遙祝海隅同帝澤，年年長聽屬車雷
雄縣觀魚
作者：納蘭性德（清）

漁師臨廣澤，侍從俯清瀾瑞入王舟好，仁知聖網寬撥鱗飛白雪，行鱠縷金盤在藻同周宴，時容萬姓看
梅花落
作者：納蘭性德（清）

春色鳳城來，寒梅逼歲開條風初入樹，縹雪漸侵苔粉逐鶯衣散，香黏蝶翅回隴頭人未返，急管莫頻催
蕉園
作者：納蘭性德（清）

見說齋坦閉，前朝大乙祠鶯邊花樹樹，燕外柳絲絲宮御人稀少，詞臣例許窺今朝陪豹尾，新長萬年枝
風流子·秋郊射獵
作者：納蘭性德（清）

平原草枯矣，重陽後，黃葉樹騷騷記玉勒青絲，落花時節，曾逢拾翠，忽聽吹簫今來是、燒痕殘碧盡，霜影亂紅凋秋水映空，寒煙如織，皂雕飛處，天慘雲高人生須行樂，君知否。容易兩鬢蕭蕭自與東君作別，剗地無聊算功名何許，此身博得短衣射虎，沽酒西郊。便向夕陽影裡，倚馬揮毫
扈駕西山
作者：納蘭性德（清）

鳳翥龍蟠勢作環，浮青不斷太行山九重殿閣蔥蘢裡，一氣風雲吐納間熊虎自當馳道伏，蛟螭長棒御書閒黃圖此日論形勝，慚愧頻叨侍從班
入直西苑
作者：納蘭性德（清）

望裡蓬瀛近，行來閬苑齊晴霞開碧沼，落月隱金堤葉密鶯先覺，花繁徑不迷笙歌回輦處，長在鳳城西
興京陪祭福陵
作者：納蘭性德（清）

龍盤鳳翥氣佳哉，東指齋宮玉輦來影入松楸仙仗遠，香升俎豆曉雲開盛儀備處千官肅，神貺乘時萬馬回豹尾叨陪須獻頌，小臣慚愧展微才
湯泉應制·身向咸池榜末光
作者：納蘭性德（清）

身向咸池榜末光，三危露暖不成霜金鋪照日初涵影，玉求生煙別作香地接蓬萊通御氣，波翻豆蔻散朝涼微臣幸屬賡歌日，願借如川獻壽觴
菩薩蠻·春花春月年年客
作者：納蘭性德（清）

春花春月年年客，憐春又怕春離別只為曉風愁，催花撲玉鉤娟娟雙蛺蝶，宛轉飛花側花底一聲歌，疼花花奈何
擬冬日景忠山應制·岧嶢鐵鳳鎖琳宮
作者：納蘭性德（清）

岧嶢鐵鳳鎖琳宮，親侍鑾輿度碧空聖主豈因崇象教，宸遊直自接鴻蒙遠山雪有一峰白，別浦楓餘幾樹紅天意不教常肅殺，佇看宇宙遍春風
景山
作者：納蘭性德（清）

雪裡瑤華島，雲端白玉京削成千仞勢，高出九重城繡陌迴環繞，紅樓宛轉迎近天多雨露，草木每先榮
擬古·美人臨殘月
作者：納蘭性德（清）

美人臨殘月，無言若有思含顰但斜睇，吁嗟憐者誰予本多情人，寸心聊自持浩歌幽蘭曲，援琴終不怡私恨託遠夢，初日照簾幃
擬古·予生未三十
作者：納蘭性德（清）

予生未三十，憂愁居其半心事如落花，春風吹已斷行當適遠道，作記殊汗漫寒食青草多，薄暮煙冥冥山桃一夜紅，茵箔隨飄零願餐玉紅草，一醉不復醒
密雲
作者：納蘭性德（清）

白檀山下水聲秋，地踞潮河最上流日暮行人尋堠館，涼砧一片古檀州
芳樹
作者：納蘭性德（清）

連理無分影，同心豈獨芳傍簷巢翡翠，臨水宿鴛鴦葉葉含春思，枝枝向畫廊君情若比樹，妾意復何傷陌上誰攀折，閨中思復侵眼凝清露重，眉斂翠煙深羌笛臨風曲，悲笳出塞音縱垂千萬縷，那系別離心
擬冬日景忠山應制·雄關阻塞戴靈鰲
作者：納蘭性德（清）

雄關阻塞戴靈鰲，控制盧龍勝百牢山界萬重橫翠黛，海當三面湧銀濤哀笳帶月傳聲切，早雁迎秋度影高舊是六師開險處，待陪巡幸扈星旌
明月棹孤舟·海淀
作者：納蘭性德（清）

一片亭亭空凝佇趁西風霓裳偏舞白鳥驚飛，菰蒲葉亂，斷續浣紗人語丹碧駁殘秋夜雨風吹去採菱越女轆轤聲斷，昏鴉欲起，多少博山情緒
南海子·相風微動九門開
作者：納蘭性德（清）

相風微動九門開，南陌離宮萬柳栽草色橫粘下馬泊，水光平佔晾鷹臺錦韉欲射波間去，玉輦疑從島上回自是軟紅驚十丈，天教到此洗塵埃
班婕妤怨歌
作者：納蘭性德（清）

團團望舒月，皓皓冰蠶絹欲卻炎天暑，比月裁成扇望舒圓易缺，金風換炎節風涼秋氣寒，匣扇復誰看扇棄何足道，感妾傷懷抱對月淚如絲，君恩異舊時
浣溪沙·伏雨朝寒愁不勝
作者：納蘭性德（清）

伏雨朝寒悉不勝，那能還傍杏花行去年高摘鬥輕盈漫惹爐煙雙袖紫，空將酒暈一衫青人間何處問多情
瑞鶴仙
作者：侯置（宋）

楚山無際碧。湛一溪晴綠，四郊寒色。霜華弄初日。看玉明遙草，金鋪平磧。天涯倦翼。更何堪、臨岐送客。念飛蓬、斷梗無蹤，把酒後期難覓。愁寂。梅花憔悴，茅舍蕭疏，倍添悽惻。維舟岸側。留君飲，醉休惜。想柯山春晚，還家應對，菊老松堅舊宅。嘆宦遊、索寞情懷，甚時去得。
瑞鶴仙
作者：侯置（宋）

溥天氛祲廓。看慶綿鴻祚，勳昭麟閣。蕃宣換符鑰。佔西南襟帶，遍□油幕。湘流繞郭。藹一城、和氣霧薄。聽嘈嘈、比屋歡聲，共說吏閒民樂。遙想薌霏鳧暖，翠擁屏深，曉風傳樂。瓊腴緩酌。花陰淡，柳絲弱。任松凋鶴瘦，蓮敧龜老，丹頰常如舊渥。趁天申、去押西班，奉觴御幄。
瑞鶴仙
作者：侯置（宋）

春風無檢束。放倡條冶葉，恣情丹綠。□鶯喧燕宿。似東鄰北里，都無貞淑。高情恨蹙。歡何時、重見桂菊。又誰知、天上黃姑，掃盡晚春餘俗。幽獨。鉛華不御，翡翠帷深，鬱金裙蔌。長眉了目。嫣然態，倚修竹。縱青門瓜美，江陵橘老，怎比無窮剩馥。最難禁、扇底橫枝，惱人睡足。
滿江紅
作者：侯置（宋）

天闊江南，秋未老、空江澄碧。江外月、飛來千丈，水天同色。萬屋覆銀清不寐，一城踏雪寒無跡。況楚風、連陌競張燈，如元夕。山獠靜，棠陰寂。秋稼盛，香醪直。聽子城吹角，青樓橫笛。君不見、蘇仙翻醉墨，一篇水調鏘金石。念良辰美景賞心時，誠難得。
滿江紅
作者：侯置（宋）

困頓春眠，無情思、夢魂飄泊。簷外雨、霏霏冉冉，乍睛還落。山黛四圍頻入眼，柳絲一縷低縈閣。念沈郎、多感更傷春，腰如削。風入戶，香穿箔。花似舊，人非昨。任遊蜂雙燕，經營拂掠。海闊錦魚傳不到，洞深紫鳳期難約。謾彩箋、牙管倚西窗，題紅葉。
滿江紅
作者：侯置（宋）

重到西湖，春拆信、露花酥滴。倚危欄、湖山佳處，短屏著色。擬泛一舟蒼莽岸，恐傷萬里羈遊客。賴款門、修竹有高人，留狂跡。傾蓋意，真相得。詩句裡，曾相識。看戛然飛動，筆端金石。照眼光浮瓊液滿，斷腸翠擁宮靴窄。問多情、還肯借青鸞，通訊息。
滿江紅
作者：侯置（宋）

老矣何堪，隨處是、春衫酒滴。醉狂時、一揮千字，貝光玉色。失意險為湘岸鬼，浩歌又作長安客。且乘流、除卻五侯門，無車跡。驚人句，天外得。醫國手，塵中識。問鼎槐何似，臥雲敧石。夢裡略無軒冕念，眼前豈是江湖窄。拚蠅頭、蝸角去來休，休姑息。
滿江紅
作者：侯置（宋）

甚矣吾衰，徒是苦、飢腸為孽。嗟寸祿、區區留戀，形疲心竭。江海一生真可羨，塵埃永晝何堪說。似鈍刀、終歲斫空山，寧無缺。拚放浪，休豪傑。秋水漲，歸期決。盡鳧長鶴短，任渠分別。芒屩夜尋溪上酒，葛巾曉掛松間月。向丹霄、傳語舊交遊，慵非拙。
水龍吟
作者：侯置（宋）

夜來霜拂簾旌，淡雲麗日開清曉。香猊金暖，冰壺玉嫩，佳辰寒早。橘綠橙黃，袖紅裙翠，一堂歡笑。正梅妃月姊，雪肌粉面，爭妝點、瀟湘好。莫惜芳尊屢倒。擁群仙、醉遊蓬島。東床俊選，南溟歸信，一時俱到。鬢影搖春，命書紆錦，子孫環繞。看他時歸去，飛觴石澗，侍甘泉老。
多麗
作者：侯置（宋）

帝城春，玉堂深處飛煙。想聖人、恩隆內職，左璫押賜傳宣。綵衣明、瑤觴膝下，花晝永、錦瑟尊前。富貴從來，功名餘事，鼎彝勒遍筆如椽。向中禁、瑣窗偷覷，王母語當年。清平世，衣冠是誰，三世甘泉。記年時、翹才獻壽，小詩曾涴苔箋。望三槐、雲霞交映，照五彩、袞繡相鮮。當日非諛，如今方信，門人稱頌是師言。況自有、兩宮醲眷，卜夢亦徒然。看指日，鼎新化爐，一氣陶甄。
念奴嬌
作者：侯置（宋）

滄浪萬頃，厭塵纓、手掬清流頻洗。落日孤雲煙渚淨，鷗沒澄波心裡。一舸橫秋，兩橈開浪，霜竹醒煩耳。蕭蕭風露，夢迴月照船尾。須信閒少忙多，壺觴並賦詠，莫辜雲水。乘興前溪溪轉□，隱約歸帆天際。紅蓼丹楓，黃蘆白竹，總勝春桃李。浮丘何在，與君共跨琴鯉。
念奴嬌
作者：侯置（宋）

競春臺榭，媚東風、迤邐繁紅成簇。方霽溪南簾繡卷，和氣充盈華屋。金暖香彝，玉鳴舞佩，春筍調絲竹。烏衣宴會，遠追王謝高躅。籍甚四海聲名，林泉活計，未許翁知足。日日江邊沙露靜，人徯東來雕轂。八錦行持，五禽遊戲，已受長生籙。袞衣蟬冕，最宜雙鬢凝綠。
念奴嬌
作者：侯置（宋）

衰翁憨甚，向尊前、手拈一枝寒玉。想見梅臺花更好，一片瓊田棲綠。短轡輕輿，大家同去，取酒償醲馥。元來春晚，萬包空間黃竹。休恨雪小云嬌，出群風韻，已覺桃花俗。羯鼓聲高回笑臉，怎得天公來促。江上風平，嶺南人遠，誰度單于曲。明朝酒醒，但餘詩興天北。
風入松
作者：侯置（宋）

少年心醉杜韋娘。曾格外疏狂。錦箋預約西湖上，共幽深、竹院松窗。愁夜黛眉顰翠，惜歸羅帕分香。重來一夢覺黃梁。空煙水微茫。如今眼底無姚魏，記舊遊、凝佇淒涼。入扇柳風殘酒，點衣花雨斜陽。
風入松
作者：侯置（宋）

東樓煙重暗山光。春意墮微茫。小紅嫩綠勻如剪，黯無言、雲渡澄江。沒處與人消遣，倚闌情寄斜陽。共君今夜舉清觴。投老各殊方。痴兒官事何時了，恨花時、潘鬢先霜。喚取客帆聊住，將予同下瀟湘。
風入松
作者：侯置（宋）

霏霏小雨惱春光。煙水更彌茫。昨宵把酒高歌處，任一聲、雞唱清江。憔悴杏花如許，情懷應似東陽。宿酲猶在莫傳觴。消悶苦無方。幾時玉杵藍橋路，約雲英、同搗玄霜。冷落黃昏庭院，夢迴家在三湘。
遙天奉翠華引
作者：侯置（宋）

雪消樓外山。正秦淮、翠溢回瀾。香梢豆蔻，紅輕猶怕春寒。曉光浮畫戟，卷繡簾、風暖玉鉤間。紫府仙人，花園羽帔星冠。蓬萊閬苑，意倦遊、常戲世間。佩麟舊都，江左襦褲歌歡。只恐催歸覲，剩宴都、休訴酒杯寬。明歲應看，鈞容舞袖歌鬟。
驀山溪
作者：侯置（宋）

玉麟春晚，綠遍甘棠蔭。可是惜花深，旋移得、翻階紅影。朱簾卷處，如在古揚州，寶瓔珞，玉盤盂，嬌豔交相映。蓬萊殿裡，幾樣春風鬢。生怕逐朝雲，更羅幕、重重遮定。多情絳蠟，常見醉時容，縈舞袖，蔌歌塵，莫負良宵永。
鳳皇臺上憶吹簫・鳳凰臺上憶吹簫
作者：侯置（宋）

玉管灰飛，雲臺珥筆，東君飈馭將還。又正是、霜花□剪，梅粉初乾。窈窕紅窗髻影，添一線、組繡工間。瀟湘好，雪意尚遙，綠佔群山。應思少年壯氣，貪遊樂、追隨玉勒雕鞍。更化日舒長，贏得覓醉謀歡。老去桑榆趁暖，任從教、潘鬢先斑。猶狂在，揮翰快寫春寒。
鳳皇臺上憶吹簫・鳳凰臺上憶吹簫
作者：侯置（宋）

塵暗雙鳧，菊明山徑，何妨倦羽知還。最好是，詩翁醉後，瓶罄罍乾。一笑東風打耳，心無競、遠與春間。時時地，覓伴訪梅，尋勝登山。清時俊材定用，看捧詔春郊，月露濡鞍。況表識、買臣貴骨，琴瑟逾歡。好向玉堂視草，金章映、萊子衣斑。山人去，蕙帳夜雨空寒。
鳳皇臺上憶吹簫・鳳凰臺上憶吹簫
作者：侯置（宋）

浴雪精神，倚風情態，百端邀勒春還。記舊隱、溪橋日暮，驛路泥乾。曾伴先生蕙帳，香細細、粉瘦瓊間。傷牢落，一夜夢迴，腸斷家山。空教映溪帶月，供遊客無情，折滿雕鞍。便忘了、明窗靜幾，筆研同歡。莫向高樓噴笛，花似我、蓬鬢霜斑。都休說，今夜倍覺清寒。
鳳皇臺上憶吹簫・鳳凰臺上憶吹簫
作者：侯置（宋）

淺染霓裳，輕勻漢額，巫山行雨方還。最好是、肌香蠟瑩，萼嫩紅乾。曾見金鐘在列，鈞天罷、筍簴都間。妖饒似，曉鏡乍開，綠沁眉山。休誇瘦枝疏影，湘裙窄、一鉤龍麝隨鞍。便更做、山人倦賞，畏冷無歡。爭奈冰甌彩筆，題詩處、珠琲斕斑。清宵永，相對莫放杯寒。
蝶戀花
作者：侯置（宋）

雪壓小橋溪路斷。獨立無言，霧鬢風鬟亂。拂拭冰霜君試看。一枝堪寄天涯遠。擬向南鄰尋酒伴。折得花歸，醉著歌聲緩。姑射夢迴星斗轉。依然月下重相見。
清平樂
作者：侯置（宋）

縷金剪綵。茸綰同心帶。整整雲鬟宜簇戴。雪柳鬧蛾難賽。休誇結實炎州。且看指面纖柔。試問苦人滋味，何如插鬢風流。
清平樂
作者：侯置（宋）

忍寒情味。枝染薔薇水。攪照清溪花影碎。笑殺小桃穠李。一生占斷春妍。偏宜月露娟娟。欲寄江南春去，亂鴉點破雲箋。
玉樓春
作者：侯置（宋）

市橋燈火春星碎。街鼓催歸人未醉。半嗔還笑眼回波，欲去更留眉斂翠。歸來短燭餘紅淚。月淡天高梅影細。北風休遣雁南來，斷送不成今夜睡。
玉樓春
作者：侯置（宋）

今秋中月逢餘閏。月姊重來風露靜。未勞玉斧整蟾宮，又見冰輪浮桂影。尋常經歲睽佳景。閱月那知還賞詠。庾樓江闊碧天高，遙想飛觴清夜永。
秦樓月・憶秦娥
作者：侯置（宋）

天一色。玉盤冷浸瀟湘碧。瀟湘碧。短亭繫纜，隔江聞笛。胡床對坐涼生腋。通宵說盡狂蹤跡。狂蹤跡。少年心事，老來難得。
新荷葉
作者：侯置（宋）

柳幄飛綿，風池暖泛新萍。燕壘泥香，玉麟堂外春深。晴雲麗日，花濃處、蜂蝶紛紛。償春一醉，管絃聲裡歡聲。況是清時，錦衣重到臺城。故國江山，向人依舊多情。趁閒行樂，休辜負、冶葉繁英。彤庭歸覲，恁時難駐前旌。
菩薩蠻
作者：侯置（宋）

樓前曲浪歸橈急。樓中細雨春風溼。終日倚危闌。故人湖上山。高情渾似舊。只枉東陽瘦。薄晚去來休。裝成一段愁。
菩薩蠻
作者：侯置（宋）

東風吹夢春酲惡。瑣窗淡淡花陰薄。一夜曲池平。小窗雲樣明。綠輕眉懶暈。香淺羅衣潤。未見海棠開。捲簾雙燕來。
菩薩蠻
作者：侯置（宋）

江風漠漠寒山碧。孤鴻聲裡霜花白。畫舸且停橈。有人魂欲銷。相從能幾日。總是天涯客。尺素好頻裁。休言無雁來。
菩薩蠻
作者：侯置（宋）

東君管盡閒花草。紅紅白白知多少。末後一奩香。綠庭春晝長。道人心似海。夢冷屏山裡。莫剪最長條。從教玉步搖。
菩薩蠻
作者：侯置（宋）

東風捲盡欺花雨。月明皎紙庭前路。月底且論詩。從教露溼衣。明朝愁入緒。各自東歸去。後夜月明中。綠尊誰與同。
菩薩蠻
作者：侯置（宋）

綠帷剪剪黃金碎。西風庭院清如水。月姊更多情。與人無際明。濃陰遮玉砌。桂影冰壺裡。滅燭且徜徉。夜深應更香。
菩薩蠻
作者：侯置（宋）

靚妝金翠盈盈晚。凝情有恨無人管。何處一簾風。故人天際逢。從教香撲鬢。只怕繁華盡。牢落正悲秋。非□誰解愁。
菩薩蠻
作者：侯置（宋）

江梅佔盡江頭雪。忍寒玉骨誇清絕。不似杜秋娘。婆娑秋水傍。波光涵晚日。照影從教密。隱隱認遙黃。隔溪十里香。
菩薩蠻
作者：侯置（宋）

黃昏曾見凌波步。無端暝色催人去。一夜露華濃。香銷蘭菊叢。縷金衣易溼。莫對西風泣。洗盡夜來妝。溫泉初賜湯。
菩薩蠻
作者：侯置（宋）

休文多病疏杯酌。被花惱得心情惡。碧樹又驚秋。追歡懷舊遊。與君聊一醉。醉倒花陰裡。斜日下闌干。滿身金屑寒。
菩薩蠻
作者：侯置（宋）

交刀剪碎琉璃碧。深黃一穗瓏松色。玉蕊縱妖嬈。恐無能樣嬌。綠窗初睡起。墮馬慵梳髻。斜插紫鸞釵。香從鬢底來。
菩薩蠻
作者：侯置（宋）

黃姑青女交相忌。眼看塵土佔芳蕊。急埽滿闌金。小奩燻水沈。博山銀葉透。濃馥穿羅袖。猶欲問鴻都。太真安穩無。
菩薩蠻
作者：侯置（宋）

午庭栩栩花間蝶。翅添金粉穿瓊葉。曾見羽衣黃。瑤臺淡薄妝。醒來魂欲斷。摻摻芳英滿。夢裡尚偷香。何堪秋夜長。
菩薩蠻
作者：侯置（宋）

霓裳舞罷難留住。湘裙緩若輕煙去。動是隔年期。生綃傅豔姿。精神渾似舊。碧暗黃金瘦。永夜對西窗。何緣襟袖香。
菩薩蠻
作者：侯置（宋）

揉香嗅蕊朝還暮。無端卻被西風誤。底死欲留伊。金塵蔌蔌飛。茂陵頭已白。新聘誰相得。耐久莫相思。年年秋與期。
西江月
作者：侯置（宋）

金鼎香銷沈麝，碧梧影轉闌干。可庭明月綺窗閒。簾幕低垂不卷。一自高唐人去，秋風幾許摧殘。拂簷修竹韻珊珊。夢斷山長水遠。
西江月
作者：侯置（宋）

豆蔻梢頭年紀，芙蓉水上精神。幼雲嬌玉兩眉春。京洛當時風韻。金縷深深勸客，雕樑蔌蔌飛塵。主人從得董雙成。應忘瑤池宴飲。
青玉案
作者：侯置（宋）

東風一夜吹晴雨。小園裡、春如許。桃李無言情難訴。陽關車馬，灞橋風月，移入江天暮。雙旌明日留難住。今夕清觴且頻舉。咫尺清明三月暮。尋芳賓客，對花杯酌，回首西江路。
青玉案
作者：侯置（宋）

年年寓屋稱觴處。陪彩綬、尊前舞。牢落瀟湘歸去未。蠟梅開遍，冰蟾圓後，夢斷靈溪路。長年厚福天分付。算四海、今獨步。澗竹巖花如舊否。與翁相伴，歲寒庭戶，盡佔閒中趣。
青玉案
作者：侯置（宋）

三年牢落荒江路。忍明日、輕帆去。冉冉年光真暗度。江山無助，風波有險，不是留君處。梅花萬里傷遲暮。驛使來時望佳句。我拚歸休心已許。短篷孤棹，綠蓑青笠，穩泛瀟湘雨。
昭君怨
作者：侯置（宋）

晴日烘香花睡。花豔浮杯人醉。楊柳綠絲風。水溶溶。留戀芳叢深處。懶上錦韉歸去。待得牡丹開。更同來。
四犯令
作者：侯置（宋）

月破輕雲淡注。夜悄花無語。莫聽陽關牽離緒。拚酩酊、花深處。明日江郊芳草路。春逐行人去。不似酴醿開獨步。能著意、留春住。
鷓鴣天
作者：侯置（宋）

萬點胭脂落日烘。坐間酒面散微紅。誰教豔質撩潘鬢，生怕朝雲逐楚風。尋畫燭，照芳容。夜深兩行錦燈籠。朱唇翠袖休凝佇，幾許春情睡思中。
鷓鴣天
作者：侯置（宋）

蜀錦吳綾剪染成。東皇花令一番新。風簾不礙尋巢燕，雨葉偏禁鬥草人。非病酒，不關春。恨如芳草思連雲。西樓角畔雙桃樹，幾許濃苞等露勻。
鷓鴣天
作者：侯置（宋）

夢想當年姚魏家。尊前重見舊時花。雙檠分焰交紅影，四座春回粲晚霞。杯瀲灩，帽敧斜。夜深絕豔愈清佳。天明恐逐行雲去，更著重重翠幕遮。
鷓鴣天
作者：侯置（宋）

只有梅花是故人。歲寒情分更相親。紅鸞跨碧江頭路，紫府分香月下身。君既去，我離群。天涯白髮怕逢春。西湖蒼莽煙波裡，來歲梅時痛憶君。
朝中措
作者：侯置（宋）

翻階紅藥競芬芳。著意巧成雙。須信揚州國豔，舊時曾在昭陽。盈盈背立，同心對綰，聯萼飛香。牢貯深沈金屋，任教蝶困蜂忙。
朝中措
作者：侯置（宋）

漏雲初見六花開。驚巧妒江梅。飄灑元戎小隊，玉妝旌旆歸來。恩同化手，春回隴畝，歡到尊罍。記取明朝登覽，綠漪惟有秦淮。
朝中措
作者：侯置（宋）

露英雲萼一般清。揉雪更雕瓊。預喜重陽登覽，大家插帽浮觥。分香減翠，殷勤遠寄，珍重多情。不似綺窗雙豔，向人解語傾城。
朝中措
作者：侯置（宋）

依微春綠遍江干。煙水小屏寒。惆悵雁行南北，新詞不忍拈看。從今寄取，臨風把酒，役夢忘飧。飛絮落花時候，扁舟也到孤山。
朝中措
作者：侯置（宋）

風簾交翠篆香飄。卻暑卷輕綃。最好佳辰相近，壽觴對飲連宵。仙翁未老，雲中跨鳳，臺上吹簫。看取他年榮事，魚軒入侍塗椒。
朝中措
作者：侯置（宋）

年來玉帳罷兵籌。燈市小遲留。花外香隨金勒，酒邊人倚紅樓。沙堤此去，傳柑侍宴，天上風流。還記月華小隊，春風十里潭州。
朝中措
作者：侯置（宋）

年年重午近佳辰。符艾一番新。滿酌九霞奇醞，壽君兩鬢長春。閨中秀美，何如賦得，林下精神。早辦荊釵布袖，共為雲水閒人。
點絳唇
作者：侯置（宋）

春日遲遲，柳絲金淡東風軟。綠嬌紅淺。簾幕飛新燕。玉帳優遊，贏得花間宴。香塵遠。暫停歌扇。□醉深深院。
點絳唇
作者：侯置（宋）

約莫香來，倚闌低瞰花如雪。怨深愁絕。瘦似年時節。歲一相逢，常是匆匆別。歌壺缺。又還吹徹。笛裡關山月。
蘇武慢
作者：侯置（宋）

暗雨收梅，晴波搖柳，萬頃水精宮冷。橋森畫棟，岸列紅樓，兩岸翠簾交映。天上行舟，鑑中開戶，人在蕊珠仙境。況吟煙嘯月，彈絲吹竹，太平歌詠。人盡說、銅虎分賢，銀潢儲秀，鞏固行都藩屏。棠陰散暑，鼎篆凝香，永日一庭虛靜。紅袖持觴，彩箋揮翰，適意酒豪詩俊。看飛雲丹詔，行沙金勒，待公歸覲。
阮郎歸
作者：侯置（宋）

莫欺騎省鬢邊華。曾眠蘇小家。彩絲縈腕剪輕霞。菖蒲酒更嘉。人別後，嘆飛花。雲山和夢遮。吳箋小字寫流沙。幾行秋雁斜。
阮郎歸
作者：侯置（宋）

美人小字稱春嬌。雲鬟玉步搖。淡妝濃態楚宮腰。梅枝雪未消。拚惱亂，盡妖嬈。微窩生臉潮。算來虛度憐宵。醉魂誰與招。
阮郎歸
作者：侯置（宋）

薰風吹盡不多雲。曉天如水清。哦松庭院忽聞笙。簾疏香篆明。蘭玉盛，鳳和鳴。家聲留漢庭。狨鞍長傍九重城。年年雙鬢青。
浪淘沙
作者：侯置（宋）

曉日掠輕雲。霜瓦鱗鱗。六朝山色儼如新。家在洞庭南畔住，身在江濱。華髮照烏巾。無意尋春。空將兩袖拂飛塵。可惜梅花開近路，惱盡行人。
踏莎行
作者：侯置（宋）

元夕風光，中興時候。東風著意催梅柳。誰家銀字小笙簧，倚闌度曲黃昏後。撥雪張燈，解衣貰酒。觚稜金碧聞依舊。明年何處看昇平，景龍門下燈如晝。
踏莎行
作者：侯置（宋）

雪意初濃，雲情已厚。黃昏散盡扶頭酒。不知牆外夜來梅，忍寒添得疏花否。休更薰香，且同攜手。從教策策輕寒透。亭兒直下玉生煙，暗香歸去沾襟袖。
浣溪沙
作者：侯置（宋）

客裡忽忽夢帝州。故人相遇一杯休。疏梅些子最清幽。雙綰香螺春意淺，緩歌金縷楚雲留。不知妝鏡若為儔。
浣溪沙
作者：侯置（宋）

倚醉懷春翠黛長。肉紅衫子半窺牆。蘭湯浴困嫩勻妝。應為長年餐絳雪，故教丹頰耐清霜。弄晴飛馥笑馮唐。
浣溪沙
作者：侯置（宋）

春夢驚回謝氏塘。篋中消盡舊家香。休文多病怯秋光。空對金盤承瑞露，竟無玉杵碎玄霜。醉魂飛度月宮涼。
眼兒媚
作者：侯置（宋）

花信風高雨又收。風雨互遲留。無端燕子，怯寒歸晚，閒損簾鉤。彈棋打馬心都懶，攛掇上春愁。推書就枕，鳧煙淡淡，蝶夢悠悠。
漁家傲
作者：侯置（宋）

過盡百花芳草滿。柳絲舞困闌干暖。柳外鞦韆裙影亂。人逐伴。舊家心性如今懶。斗帳寶香凝不散。黃昏院落鶯聲晚。紅葉不來音信斷。疏酒盞。東陽瘦損無人管。
漁家傲
作者：侯置（宋）

本是瀟湘漁艇客。錢塘江上鋪帆席。兩處煙波天一色。雲冪冪。吳山不似湘山碧。休費精神勞夢役。鷗鳧難上銅駝陌。擾擾紅塵人似織。山頭石。潮生月落今如昔。
臨江仙
作者：侯置（宋）

一抹煙林屏樣展，輕花岸柳無邊。連朝春雨漲平川。鼕鼕迎社鼓，渺渺下陂船。同事多才饒我懶，乘閒縱飲郊園。髻花敧側醉巾偏。時丰容卒歲，遊樂更明年。
臨江仙
作者：侯置（宋）

失腳青雲何所往，故山松竹應秋。痴兒官事幾時休。可憐雙白鬢，鬥慄尚遲留。尊酒偷閒聊放曠，夜涼河漢西流。從教孤笛噴高樓。與君同一醉，明日旋分愁。
柳梢青
作者：侯置（宋）

小院輕寒，酒濃香軟，深沈簾幕。我輩相逢，歡然一笑，春在杯酌。家山辜負猿鶴。軒冕意、秋雲似薄。我自西風，扁舟歸去，看君寥廓。
柳梢青
作者：侯置（宋）

楚天清絕。葦岸蘭汀，素秋時節。簾卷湘鬟，香飛雲篆，叵看輕別。明朝底處關山，算總是、愁花恨月。白馬江寒，黃牛峽靜，小梅初徹。
杏花天
作者：侯置（宋）

寶釵整鬢雙鸞鬥。睡未醒、薰風襟袖。彩絲皓腕宜清晝。更艾虎、衫兒新就。玉杯共飲菖蒲酒。願耐夏、宜春廝守。榴花故意紅添皺。映得人來越瘦。
江城子
作者：侯置（宋）

萍蓬蹤跡幾時休。盡飄浮。為君留。共話當年，年少氣橫秋。莫嘆兩翁俱白髮，今古事，盡悠悠。西風吹夢入江樓。故山幽。謾回頭。又是手遮，西日望皇州。欲向西湖過載酒，君不去，與誰遊。
南歌子
作者：侯置（宋）

菊潤初經雨，橙香獨佔秋。碧琳仙釀試新篘。內集熙熙休試、蟻浮甌。家世傳黃閣，功名起黑頭。雙鳧聊傍故人舟。咫尺青雲岐路、看英遊。
瑞鷓鴣
作者：侯置（宋）

遙天拍水共空明。玉鏡開奩特地晴。極目秋容無限好，舉頭醉眼暫須醒。白眉公子催行急，碧落仙人著句清。後夜蕭蕭葭葦岸，一尊獨酌見離情。
天仙子
作者：侯置（宋）

暖日麗晴春正好。楊柳池塘風弄曉。露桃雲杏一番新，花窈窕。香飄緲。玉帳靚深聞語笑。新賜繡韉花映照。須信濃恩春共到。漢家飛將久宣勞，迎禁詔。瞻天表。入衛帝庭常不老。
醉落魄・一斛珠
作者：侯置（宋）

銅壺漏歇。紗窗倒掛梅梢月。玉人酒暈消香雪。促軫調絃，彈個古離別。雛鶯小鳳交飛說。嘈嘈軟語丁寧切。相如敧枕推紅氎。脈脈無言，還記舊時節。
醉落魄・一斛珠
作者：侯置（宋）

梅花似雪。雪花卻似梅清絕。小窗低映梅梢月。常記良宵，吹酒共攀折。如今客裡都休說。瀟瀟灑灑情懷別。夜闌火冷孤燈滅。雪意梅情，分付漆園蝶。
醉落魄・一斛珠
作者：侯置（宋）

玉鉤珠箔。夜涼庭院天垂幕。好風吹動綸巾角。羽扇休揮，已怯絺衣薄。扁舟明日清溪泊。歸來依舊情懷惡。為君喚月驂鸞鶴。天近多寒，滿引金鑿落。
減字木蘭花
作者：侯置（宋）

春酲拚卻。鶗鴂一聲花雨落。密炬紅殘。人在青羅步障間。天公薄相。慣得柳綿高百丈。彩筆題詩。休誦騷人九辨詞。
鵲橋仙
作者：侯置（宋）

鶴髮蕭森，玉顏腴潤，養就黃芽金鼎。一區松菊老湘濱，但心遠、何妨人境。袞衣家世，鳴鸞歌舞，到了春冰消盡。不須惆悵夢中身，這彩選、輸贏誰省。
醉蓬萊
作者：趙彥端（宋）

向蓬萊雲渺。姑射山深，有春長好。香滿枝南，笑人間驚早。試問寒柯，鏤冰裁玉，費化工多少。東閣詩成，西湖夢覺，幾番清曉。好是羅幃，麝溫屏暖，卻恨煙村，雨愁風惱。一一清芬，為東君傾倒。待得明年，翠陰青子，蔭鳳皇池沼。更把陽和，從頭付與，繁花芳草。
滿江紅
作者：趙彥端（宋）

千種繁春，春已去、翩然無跡。誰通道、荼䕷枝上，靜中留得。曉鏡洗妝非粉白，晚衣弄舞餘衫碧。粲寶鈿、珠珥不勝持，濃陰夕。金翦度，還堪惜。霜蝶睡，無從覓。知多少、好詞清夢，釀成冰骨。天女散花無酒聖，仙人種玉慚香德。悵攀條、記得鬢絲青，東風客。
滿江紅
作者：趙彥端（宋）

津鼓鼕鼕，三老醉、知誰留得。都不記、琵琵洲畔，草青江碧。桃李春風吹不斷，煙霞秋興清無極。悵樽前、桂子有餘香，曾相識。殘雨晝，初涼夕。高燭爛，新醅白。長歌斷，歡意不如愁色。父老能尋循吏傳，關河暫枉諸侯客。待日邊、一紙詔黃飛，勝相憶。
滿江紅
作者：趙彥端（宋）

賜被薰爐，曾同見、官槐重綠。時歸看、綺疏疊嶂，楚腰翻曲。君過蓬山輕歲月，我懷廬阜分符竹。道別離、待得再歸來，人應俗。春欲動，醅初熟。追一笑，森三玉。且相對青眼，共裁紅燭。小語人家閒意態，淺寒都下新裝束。念平生、和雨醉東風，從今足。
水調歌頭
作者：趙彥端（宋）

秋色忽如許，風露皎如空。平生青鬢餘地，老與故人同。憶得鱸魚來後，雜以洞庭新橘，月墮酒杯中。賓客可人意，歌舞轉春風。坐間玉，花底扇，又從容。從容更好，無奈多病已衰翁。賴有主人風味，識我少年狂態，乞與酒顏紅。一醉曉鴉起，流水任西東。
水調歌頭
作者：趙彥端（宋）

淦水定何許，樓外滿晴嵐。落霞蜚鳥無際，新酒為誰甘。聞道居鄰玉笥，下有芝田琳苑，光景照江南。已轉丹砂九，應降素雲三。憶疇昔，翻舞袖，縱劇談。玉壺傾倒，香務黃菊釀紅柑。好在當時明月，只有爐薰一縷，緘寄可同參。剩肯南遊不，蓬海試窮探。
瑞鶴仙
作者：趙彥端（宋）

記河梁折柳。問畫堂樂事，燕鴻難偶。十年謾回首。但亭亭紫蓋，差差南鬥。傳聞小有。種桃花、親煩素手。怪歸來、道骨仙風縹緲，迥然非舊。清晝。江南如畫，紫菊冬前，翠橙霜後。扁舟渡口。佳客至，奉名酒。喚青鸞起舞，雲窗月檻，一曲山明水秀。笑相看、玉海別來，淺如故否。
瑞鶴仙
作者：趙彥端（宋）

攬垂楊細折。有別情遺愛，與君都說。文茵帶雕軛。是行春來處，去年阡陌。柔桑半葉。轉光風、輕揚秀麥。正人家共約，耕相借牛，社相留客。清絕。溪山猶記，脫帽吟風，倚樓招月。東君何事，將春至，放春歇。道從今江上，一花一柳，皆想油幢瑞節。縱離愁、瘦減腰圍，帶金正曄。
朝中措
作者：趙彥端（宋）

山礬風味更梨花。清白競春華。試問西園清夜，何如山崦人家。楚東千嶂，吳江一棹，雲路非賒。惟有相思兩地，可憐淡月朝霞。
朝中措
作者：趙彥端（宋）

燒燈已過禁菸前。春信遞相傳。柳暗乍迷津路，花暄欲照江天。天涯賓主，相逢老矣，一笑歡然。晚歲許同廬社，西風不買吳船。
朝中措
作者：趙彥端（宋）

長松擎月與天通。霜葉亂驚鴻。露炯乍疑杯灩，雲生似覺衣重。江南勝處，青環楚嶂，紅半溪楓。倦客會應歸去，一亭長枕寒空。
朝中措
作者：趙彥端（宋）

幾枝筇竹半煙雲。鐘鼓醉中聞。千點好山餘思，一灣流水能分。多情皓月，輪棲夜午，光動風文。看取清閒賓主，猶勝富貴封君。
朝中措
作者：趙彥端（宋）

新涼溪閣暮山重。水月共空濛。九轉不須塵外，三峰只在壺中。他年盛業，雲間可望，林下難逢。記取薌林巖洞，何如於越秋風。
朝中措
作者：趙彥端（宋）

西城煙霧一重重。瀟灑便秋風。巧妒玉人裝髻，無如禁鑰難通。新聲窈眇，怨傳楚些，嬌並吳宮。夜久三星為粲，皓娥寧為君容。
新荷葉
作者：趙彥端（宋）

欲暑還涼，如春有意重歸。春若歸來，任他鶯老花飛。輕雷澹雨，似晚風、欺得單衣。簷聲驚醉，起來新緣成圍。回首分攜。光風冉冉菲菲。曾幾何時，故山疑夢還非。鳴琴再撫，將清恨、都入金徽。永懷橋下，系船溪柳依依。
新荷葉
作者：趙彥端（宋）

雨細梅黃，去年雙燕還歸。多少繁紅，盡隨蝶舞蜂飛。陰濃綠暗，正麥秋、猶衣羅衣。香凝瀋水，雅宜簾幕重圍。繡扇仍攜。花枝塵染芳菲。遙想當時，故交往往人非。天涯再見，悅情話、景仰清徽。可人懷抱，晚期蓮社相依。
新荷葉
作者：趙彥端（宋）

玉井冰壺，人間有此清秋。笑語雍雍，從今庭戶初修。迎風待月，香凝處、四捲簾鉤。月波奇觀，未饒當日南樓。聞說三吳，江湖勝、從古風流。況有雙轓，舊諳黃閣青油。金甌屢啟，應難解、久為人留。天池波灩，可憐蘋滿汀洲。
看花回
作者：趙彥端（宋）

注目。正江湖浩蕩，煙雲離屬。美人衣蘭佩玉。澹秋水凝神，陽春翻曲。烹鮮坐嘯，清淨五千言自足。橫劍氣、南鬥光中，浩然一醉引雙鹿。回雁到、歸書未續。夢草處、舊芳重綠。誰憶瀟湘歲晚，為喚起長風，吹飛黃鵠。功名異時，圮上家傳謝榮辱。待封留，拜公堂下，授我長生籙。
看花回
作者：趙彥端（宋）

愛日。報疏梅動意，春前呼得。畫棟曉開壽城。度百和溫馨，霜華無力。斑衣翠袖，人面年年照酒色。環四座、璧月瓊枝，恍然江縣擬鄉國。聞道撫、東巖舊跡。又殊勝、謝家清逸。知與桃花笑了，定何似青鳥，層城訊息。他年妙高峰上，優曇會堪折。擁輕軒、未妨遊戲，看取朱輪十。
芰荷香
作者：趙彥端（宋）

燕初歸。正春陰暗淡，客意悽迷。玉觴無味，晚花雨退凝脂。多情細柳，對沈腰、渾不勝垂。別袖忍見離披。江南陌上，強半紅飛。樂事從今一夢散，縱錦囊空在，金碗誰揮。舞裙歌扇，故應間瑣幽閨。練江詩就，算檥舟、寧不相思。腸斷莫訴離杯。青雲路穩，白首心期。
垂絲釣
作者：趙彥端（宋）

短篷醉艤。江南秋意如水。露草星明，風柳絲委。危檻倚。為故人宴喜。歡無幾。念青鞋紫綺。論詩載酒，猶勝心寄雙鯉。倦遊晚矣。雲路非吾事。湖海從君意。沙雁起。記夜闌隱几。
垂絲釣
作者：趙彥端（宋）

莫愁有信。全勝春夢無準。篆縷欲銷，衣粉堪認。殘夢醒。枕夜涼滿鬢。想香逕。正垂垂美蔭。晚花在否，朱闌誰與同憑。斷雲怨冷。青鳥無憑問。紅葉翻成恨。三五近。試預佔破鏡。
謁金門
作者：趙彥端（宋）

朱檻曲。妝淺鬢雲吹綠。半尺鵝溪涼意足。手香沾柄玉。午夢已驚難續。說與翠梧修竹。蓬海路遙天六六。乘鸞何處逐。
謁金門
作者：趙彥端（宋）

勞顧曲。燕貢雅羞衣綠。魯酒不能春味足。小杯空薦玉。只願此歡常續。莫序水邊絲竹。明日朝參同趁六。猶期歸騎逐。
謁金門
作者：趙彥端（宋）

休相憶。明夜遠如今日。樓外綠煙村冪冪。花飛如許急。柳岸晚來船集。波底斜陽紅溼。送盡去雲成獨立。酒醒愁又入。
謁金門
作者：趙彥端（宋）

春已半。繡綠新紅如換。燕子還來簾幕畔。閒愁天不管。翠被曲屏香滿。花葉彩箋人遠。鵲喜蛛絲都未判。連環空約腕。
謁金門
作者：趙彥端（宋）

春不盡。處處與情相趁。誰道劉郎家恁近。一年花不問。雙剪畫羅春勝。今夜月圓如鏡。怎得酒闌心易定。試將金液鎮。
謁金門
作者：趙彥端（宋）

春似繡。不是別離時候。滴盡黃昏殘刻漏。月高花影晝。好在畫屏金獸。深瑣粉窗蘭牖。溪水南來堪問否。幾時離渡口。
謁金門
作者：趙彥端（宋）

朱戶密。鎮鎖一庭春日。畫幕黃簾芳草碧。遊蜂初未識。脆管麼弦無力。青子綠陰如織。花滿深宮無路入。舊遊渾記得。
謁金門
作者：趙彥端（宋）

春意密。不受人間風日。一曲清歌雲暮碧。尊前今夜識。醉客倦吟無力。滯夢停愁相織。只道桃源難再入。有人還問得。
柳梢青
作者：趙彥端（宋）

衰翁自謫。堪笑忘了，山林閒適。一歲花黃，一秋酒綠，一番頭白。浮生似醉如客。問底事、歸來未得。但願長年，故人相與，春朝秋夕。
柳梢青
作者：趙彥端（宋）

卮言日出。天上漫試，人間無術。一笑歸來，身如蟬蛻，首如龜縮。年年白酒黃花，共願我、光風霽月。不道道人，駸駸老去，如何消得。
柳梢青
作者：趙彥端（宋）

酴醿過也，酴醿過後，無花堪折。只有垂楊，垂楊卻作，絮驚行色。海棠半在如無，又爭倩、薔薇戀得。除是東風，隨君歸問，玉堂訊息。
好事近
作者：趙彥端（宋）

君莫厭江鄉，也有茂林修竹。竹外有些亭榭，置酒尊棋局。棋神酒聖各成歡，歡長更燒燭。寄語故人鵬鷃，任傾金圍玉。
好事近
作者：趙彥端（宋）

君到共黃花，君去早梅將發。君不待梅歸去，問與誰同折。白頭潘令一年秋，有酒恨無客。莫忘道山堂上，話清音風月。
好事近
作者：趙彥端（宋）

草草復匆匆，相見也還相憶。記取夢魂詩思，似水光山色。清音堂下一扁舟，誰主又誰客。休厭一杯相勸，看梅梢將白。
好事近
作者：趙彥端（宋）

尋得一枝春，驚動小園花月。把酒放歌添燭，看連林爭發。從今日日有花開，野水釀春碧。舊日愛閒陶令，作江南狂客。
好事近
作者：趙彥端（宋）

風露入新亭，看盡楚天秋色。行到暮霞明處，有金華仙刻。孤城喬木墮荒涼，白雲帶溪碧。喚取小舟同醉，話江湖歸日。
好事近
作者：趙彥端（宋）

一種歲前春，誰辨額黃腮白。風意只吟群木，與此花修別。此花佳處似佳人，高情帶詩格。君與歲寒相許，有芳心難結。
好事近
作者：趙彥端（宋）

朱戶閉東風，春在小紅纖雪。門外未寒猶暖，怪有花堪折。梨花菊蕊不相饒，嬌黃帶輕白。莫厭醉歌相惱，是中原鄉客。
好事近
作者：趙彥端（宋）

日日念江東，何有舊人重說。二妙一時相遇，怪尊前頭白。山城無物為君歡，薄酒待寒月。草草數歌休笑，似主人衰拙。
點絳唇
作者：趙彥端（宋）

山水鄉中，豈知還有中原笑。醉歌傾倒。記得昇平調。舊日年光，試把華燈照。心情好。有些懷抱。擬向梅花道。
點絳唇
作者：趙彥端（宋）

一點青陽，早梅初識春風面。暖回瓊管。鬥自東方轉。白馬青袍，莫作銅駝戀。看宮線。但長相見。愛日如人願。